કજરી નામની મહિલા ઉત્તર ભારતના એક નાનકડા ગામડામાં રહે છે. કજરીનાં લગ્ન છે પણ એ લગ્ન પહેલાં તેના બાપુ પાસેથી દહેજની માગણી થઈ છે. દહેજની રકમની વ્યવસ્થા થઈ નથી શકતી એટલે જાનૈયાઓની વચ્ચે કજરીના બાપુનું અપમાન થાય છે અને તેમને ધુત્કારીને જાન ચાલી જાય છે. કજરી પાસે હવે બીજો કોઈ રસ્તો નથી સિવાય કે મરવાનો. કજરી મરવા માટે જાય છે ત્યારે તેને એક મહિલા મળે છે અને તે મહિલા કજરીને રજ્જો (માધુરી દીક્ષિત) પાસે લઈ આવે છે, જે ગુલાબ ગૅન્ગ નામની એક એવી ગૅન્ગ ચલાવી રહી છે જેમાં અત્યાચારનો ભોગ બનેલી મહિલાઓ ભેગી મળીને પોતાનો બદલો લે છે અને અન્ય મહિલાઓ પર થઈ રહેલા અત્યાચારને અટકાવવાનું કામ કરે છે.